alibayram/wikipedia-40-langs huggingface dataset:
Cserjén

A Cserjén ismeretlen eredetű férfinév, lehet, hogy szláv névből származik, a jelentése ez esetben fekete. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 október 25.

Híres Cserjének

Jegyzetek

Magyar keresztnevek (Cs)
Férfikeresztnevek (Cs)
Ismeretlen eredetű magyar férfikeresztnevek
Szláv eredetű magyar férfikeresztnevek
Csinszka (keresztnév)

A Csinszka magyar eredetű női név. Ady Endre által a csacsi szóból képzett Csacsinszka rövidülése, mely feleségének, Boncza Bertának volt beceneve majd írói neve is. 


Gyakorisága
Az újszülötteknek adott nevek körében az 1990-es években szórványos volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Csinszka sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
február 3.,  december 6.

Híres Csinszkák
Boncza Berta, Ady Endre felesége

Jegyzetek

Magyar keresztnevek (Cs)
Női keresztnevek (Cs)
Magyar eredetű magyar női keresztnevek
Irodalmi névadási eredetű magyar női keresztnevek
Csobán

A Csobán férfinév régi magyar személynév, a régi Csabán név változata, ami valószínűleg török eredetű méltóságnév volt. Összefügg az oszmán-törökből illetve a románból átvett csobán szóval is, aminek a jelentése pásztor. Női párja a Csobánka.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 augusztus 6. 
 szeptember 3. 
 szeptember 8.

Híres Csobánok

Jegyzetek

Magyar keresztnevek (Cs)
Férfikeresztnevek (Cs)
Török eredetű magyar férfikeresztnevek
Román eredetű magyar férfikeresztnevek
Csobánka (keresztnév)

A Csobánka női név a Csobán férfinévnek női névként való felújítása, talán az azonos nevű településnév hatására, de maga a szó a szerb és a horvát nyelvben pásztorlányt jelent. 


Gyakorisága
Az újszülötteknek adott nevek körében az 1990-es években szórványos volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Csobánka sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
augusztus 6.

Híres Csobánkák

Jegyzetek

Magyar keresztnevek (Cs)
Női keresztnevek (Cs)
Török eredetű magyar női keresztnevek
Szerb eredetű magyar női keresztnevek
Horvát eredetű magyar női keresztnevek
Csobilla

A Csobilla ismeretlen eredetű újabb névalkotás, talán a Csobánc vagy Csobánka helynevek hatására. 


Gyakorisága
Az újszülötteknek adott nevek körében az 1990-es években szórványos volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Csobilla sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
augusztus 6.

Híres Csobillák

Jegyzetek

Magyar keresztnevek (Cs)
Női keresztnevek (Cs)
Magyar eredetű magyar női keresztnevek
Ismeretlen eredetű magyar női keresztnevek
Hermarkhosz

Hermarkhosz (i. e. 4. század vége – i. e. 3. század eleje) görög filozófus.

Szegény mütilénéi családban született, apja Agemortosz volt. Szülővárosában, Mütilénében folytatott retorikai tanulmányokat, majd a városba szintén tanítani érkező, vele körülbelül egyidős Epikurosz tanítványa lett. Barátság alakult ki kettejük között, s Hermarkhosz mesterével tartott Lampszakoszba, majd Athénba is, ahol három évtizeden keresztül segítette Epikurosz munkáját. Seneca tanúsága szerint Epikurosz nem volt meggyőződve fiatal tanítványa eredeti szellemiségéről, s legkedvesebb famulusának Métrodóroszt tartotta. Ezzel szemben Métrodórosz halálát követően Epikurosz mégis Hermarkhoszra bízta athéni iskolája vezetését és baráti köre mentorálását, ami arról vall, hogy szellemisége továbbvitelére őt találta a legalkalmasabbnak.

Hermarkhosz munkássága csak a fennmaradt műcímeken keresztül ismerhető. Ezekből kiindulva valószínűsíthető, hogy epikureus gondolatiságú írásaiban a legnagyobb filozófusok, elsősorban Platón és Arisztotelész tanaival szállt vitába.

Források

Ajánlott források
 

Ókori görög epikureusok
İzmit

İzmit (korábbi nevén Nikomédia, Bithünia fővárosa) Törökország több mint 200 ezer lakosú városa, az egyúttal büyükşehir belediyesivel (nagyvárosi önkormányzattal) rendelkező Kocaeli tartomány egyik körzete. A Márvány-tenger legkeletibb részén, az İzmit-öböl partján fekszik.  A körzetben 2008-ban 306 515 fő élt, a városban 287 970 fő. A város egy népszerű török édesség, a pişmaniye hazája is. Gyorsan növekvő gazdasága miatt az „anatóliai tigrisek” csoportjába tartozik.

Történelme 
I. e. 262-ben alapította I. Nikomedész bithüniai király, akiről Nikomediának nevezték el. Gyors fejlődésnek indult, és az ókor legjelentősebb városai közé emelkedett. A bizánci korszakban jelentősége azonban fokozatosan csökkent a főváros, Konstantinápoly árnyékában. 1331-ben az oszmán törökök kezére került. Neve évszázadokon keresztül többször változott: Nikomediából Iznikumid, Iznikmid, Izmid alakokon át lett végül İzmit. 1873-ban épült meg az a vasútvonal, amely összekötötte Isztambullal. 1888-ban önálló tartományi (sancak) központ lett. 1920-1921 között egy évig angol és görög megszállás alatt állt.

Látnivalók 
Török kori nevezetességei közül említésre méltó az Orhan dzsámi, fenn egy dombtetőn a citadella szomszédságában, az azonos nevű utcában. Szülejmán pasa 1355-ben alakíttatta át egy régebbi templomból, apja emlékére. Egy másik fontos emlék a török korból a Pertev Pasa dzsámi a tengerpart közelében áll. A város legnagyobb és legszebb dzsámija 1579-ben épült, Szinán építész tervei alapján.

Magyar vonatkozás 
Felkelésének leverése után Thököly Imre az Oszmán Birodalomba menekült, ide később felesége, Zrínyi Ilona is követte. İzmitben telepedtek le, azon a birtokon, melyet a szultán rendeletileg adományozott a menekülteknek. A helyszínen ma már erre utaló jelet nem találunk. Thököly holttestét ugyanis, amely először itt volt eltemetve az örmény temetőben, a 20. század elején Magyarországra szállították (az Isztambulban eltemetett Zrínyi Ilona holttestével együtt).

2005-ben, halálának 300. évfordulóján utcát neveztek el róla. 2008. november 14-én nyílt meg a városban a Seka parkban a Thököly Emlékház, amely az 1701–1705 között száműzetésben itt élő Thököly Imrének állít emléket. A ház mellett többnyelvű emléktáblát helyeztek el.

A város testvérvárosi kapcsolatokat ápol Székesfehérvárral.

Testvérvárosai 
  Kassel, Németország
  Ulszan, Dél-Korea
   Csinan, Kína
   Székesfehérvár, Magyarország (2008)

Jegyzetek 

Törökország körzetei és települései
Dafné

A Dafné görög mitológiai eredetű női név, jelentése: babérfa. 


Rokon nevek
Dafna

Gyakorisága
Az újszülötteknek adott nevek körében az 1990-es években szórványos volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Dafné sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
 október 25.

Híres Dafnék
 Daphne Bunskoek énekesnő

Daphne Zuniga amerikai színésznő
Dafne Keen brit-spanyol színésznő

Jegyzetek

Magyar keresztnevek (D)
Női keresztnevek (D)
Görög eredetű magyar női keresztnevek
Dagobert

A Dagobert germán eredetű férfinév, jelentése: nap + fényes, híres. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 december 23.

Híres Dagobertok, Dagomérok

 I. Dagobert frank király
 Dagobert bácsi, Walt Disney-karakter

Jegyzetek

Magyar keresztnevek (D)
Férfikeresztnevek (D)
Germán eredetű magyar férfikeresztnevek
Lahner György

Lahner György (Láner György, Georg Lahner, Necpál, 1795. október 6. – Arad, 1849. október 6.) honvéd vezérőrnagy, az aradi vértanúk egyike.

Élete 
A felvidéki Turóc vármegyei Necpálon született, német polgári családban. Katonai pályáját a császári hadseregben kezdte: 1816-ban lépett a 33. gyalogezredbe. Felesége az itáliai származású Lucia Conchetti volt, házasságukból egy leánygyermek született.

Katonai szolgálatait 1848 tavaszán ajánlotta fel a magyar forradalmi kormánynak. A magyar nyelvet törve beszélte. A harmadik honvédzászlóalj parancsnokaként 1848 szeptemberéig a déli területeken tevékenykedett. Októberben A Honvédelmi Minisztérium hadfelszerelési és fegyverkezési főfelügyelővé nevezte ki, ezredesi rendfokozatban. Ebben a minőségében a pesti központú magyar fegyvergyártás felfuttatása volt a feladata. Lahner hatalmas szervezőmunkát fejtett ki, ennek következtében a magyar lőfegyvergyártás a többszörösére nőtt. 1848 decemberében azonban a hadsereg Windisch-Grätz támadása miatt kénytelen volt feladni Pestet, ezért a hadiipart keletre kellett telepíteni. Lahner az üzemek leszerelésével és elszállításával, a gépsorok és a szakemberek kimenekítésével biztosította a lehetőséget a harc folytatásához. 1849. február 6-ától tábornokká nevezték ki.

A szűkös lehetőségekhez képest feladatát kiválóan oldotta meg, a megmentett gépekkel és munkásokkal felállíttatta a nagyváradi fegyvergyárat, mely minimális időkieséssel újra termelni kezdett, s lehetővé tette a tavaszi hadjárat offenzívájának elindítását. A nagyváradi vár fegyvergyára a legnagyobb hadiipari központ lett az országban. A fegyvergyárban különböző lőfegyvereket, szuronyokat és kardokat is készítettek. A vár környékén puskaporgyár és ágyúöntöde volt. A vár kazamatáiban pedig fegyvergyutacsokat készítettek. Lahner az ágyúkra Zrínyi utolsó hadtudományi munkájának jelmondattá vált főcímét íratta: „Ne bántsd a magyart!” 1849 májusában a haditanács katonai események miatt döntést hozott a fegyvergyárak Pestre való visszaköltöztetéséről. Lahner ezt is példásan vezényelte le.

Megtorlás 
Kötél általi halálra ítélték, hetedikként (az akasztottak között harmadikként) végezték ki – az 54. születésnapján. A kivégzése előtt elhangzott utolsó mondata: „Krisztus keresztje és a bitófa oly rokon. És az isteni áldozat mellett oly törpe az én áldozatom”. Holttestét Damjanich Jánoséval együtt Csernovics Péter temesi főispán a hóhér lefizetésével szerezte meg, és saját birtokán, Mácsán temettette el, itt nyugodott 1974-ig, amikor az aradi gyásznap 125. évfordulóján az Aradon és környékén nyugvó tizenegy vértanú csontjait áttemették az aradi emlékoszlop tövében létesített kriptába.

Jegyzetek

Források 
 Magyar életrajzi lexikon
 Réthy Endre-Takács László: Aradi vértanúink, Tankönyvkiadó, 1988,

További információk 
 Hermann Róbert: Az 1848-49-es forradalom és szabadságharc vértanúi – október 6.

Aradi vértanúk
Necpáliak
1795-ben született személyek
1849-ben elhunyt személyek
Lázár Vilmos (ezredes)

Szkárosi Lázár Vilmos (Nagybecskerek, 1817. október 24. – Arad, 1849. október 6.) honvédezredes, az aradi vértanúk egyike.

Családja 
Az erdélyi Örmény nemesi Lázár család leszármazottja.  A család 1746-ban kapott nemesi címet. Felmenője kereskedő volt Gyergyószentmiklós-on.

Élete 
Katonai szolgálatát 1834-ben kezdte a 34. gyalogezredben.  Ferdinánd császár 1. huszárezredében hadnagyi kinevezést nyert,de ő 1844-ben elhagyta a katonai pályát, és feleségével, báró Revisnyei Reviczky Máriával visszavonult zempléni birtokára gazdálkodni.1847-től a vasúttársaság főpénztárnoka volt.

Az 1848-as események hatására belépett a magyar honvédseregbe. Október 19-én a győri 39. honvédzászlóaljban főhadnagy, majd november 13-ától az első utászzászlóalj századosa lett. Részt vett az utászkar szervezésében és 1849 januárjában Perczel Mór hadtestében teljesített szolgálatot. Február 1-jétől, őrnagyi rendfokozatban Répásy Mihály tábornok segédtisztje volt. Tábornokát képviselve jelen volt a március 3-ai tiszafüredi gyűlésen, ahol Görgei kikényszerítette Dembiński lemondását.

Április 5-én kinevezték egy akkor a Zemplénben állomásozó dandár parancsnokának. Egységével feladata volt a megye galíciai határának biztosítása. A hónap végén ezt a dandárt a Kassán szerveződő felső-magyarországi hadtesthez rendelték és június közepétől magasabb beosztásba került hiszen a hadtest egyik hadosztályának lett a parancsnoka. Részt vett a Duklai-hágón át június 17-e és 19-e között betört cári fősereg elleni utóvédharcokban. Július 16-án alezredessé léptették elő. Kiválóan szerepelt a szabadságharc utolsó csatáiban. Augusztus 12-én Bem tábornok ezredessé léptette elő, és megbízta a felső-magyarországi hadtest maradványaiból alakított IX. hadtest parancsnokságával. Csatát vesztett seregével Lugos irányába vonult. Karánsebesnél elvált Dessewffy Arisztidtól, s Hátszeg felé vette az irányt, azonban augusztus 19-én hadteste mintegy 4600 főnyi maradványával kénytelen volt a császári csapatok előtt letenni a fegyvert.

Arad 
Noha csak ezredesi rendfokozatot viselt, mint önálló hadtestparancsnokot a szabadságharc tábornokaival együtt állították az aradi hadbíróság elé. Mivel a császári csapatok előtt tette le a fegyvert, „kegyelemből” golyó általi halálra ítélték. Az aradi vértanúk között őt végezték ki elsőként.

Csontjait csak 1913-ban találták meg az aradi vár sáncában. Most az emlékoszlop kriptájában nyugszik. Felesége az 1844-ben megözvegyült báró Revitzky Mária volt, akinek első férjétől dévaványai Halasy Józseftől (1784–1844) három gyermeke született: Béla (1833–1899), Magdalaine, Székely Imréné (1834–1899), és Szerencs (1839–?). Özvegye 1873-ban hunyt el Pesten, 62 éves korában, amikor vejét, Székely Imrét látogatta meg.

Jegyzetek

Források 
 
 Lázár Vilmos 1849-i honvédezredes aradi fogságában kivégeztetése előtt írt emlékiratai (Sátoraljaújhely, 1899)
Kempelen Béla: Magyar nemes családok

További információk 
 Hermann Róbert: Az 1848-49-es forradalom és szabadságharc vértanúi – október 6.

Aradi vértanúk
Nagybecskerekiek
Örmény származású magyarok
1817-ben született személyek
1849-ben elhunyt személyek
Leiningen-Westerburg Károly

Altleiningeni gróf Leiningen-Westerburg Károly Ágost (Karl August Graf zu Leiningen-Westerburg, Ilbenstadt, 1819. április 11. – Arad, 1849. október 6.) honvéd vezérőrnagy, az aradi vértanúk egyike.

Élete, vértanúsága
Hessen nagyhercegségben született, olyan család gyermekeként, amelynek több tagja is katonaként szolgált, így szinte természetes, hogy testvéreivel, Lajossal (1807-1864), Viktorral (1821-1880) és Györggyel (1815-1850) együtt a császári hadsereg szolgálatába állt. Édesapja Frigyes, Leiningen-Westerburg hercege (1761-1839), édesanyja Eleonore Maria Breitwieser volt.

1844-ben nősült, felesége, Sissányi Erzsébet révén magyarországi (törökbecsei) nagybirtokos lett. 1848 őszén Temesvárra rendelték ezredének törzskarával együtt, ahol is önként jelentkezett a szerbek ellen vívott hadjáratba. 1848 decemberében őrnagyi, 1849 márciusában alezredesi, áprilisban ezredesi rendfokozattal tüntették ki. A tavaszi hadjáratban további érdemeket szerzett, amik elismeréséül július 1-jén tábornokká léptették elő. Július 2-án kiverte Benedek Lajost Szőnyből. Július 28-án volt gesztelyi győzelme. Görgei Artúr jó barátja volt.

A kivégzés előtti utolsó mondata: „A világ feleszmél majd, ha látja a hóhérok munkáját." Kötél általi halálra ítélték, tizedikként végezték ki (hatodik volt a kötél által kivégzettek sorában).

Családja

Felesége, törökbecsei Sissányi Erzsébet (1827. április 26.–1898. november 2.), aki két gyermeket szült neki:
 Erzsébet „Liza” Viktória Konstancia Friderika Eleonóra (1844.–1913. január 26.), aki William Barwell angol tábornok felesége lett, s kitől Lilien († 1894.), Henriett és Richard nevű gyermeke született.
 Ármin (Hermann Casimir) (1848. július 11.–1900. december 27.). A magyar királyi honvédségben szolgált, de egészségügyi okok miatt századosi rendfokozattal nyugdíjazták. Ezek után Titelen dolgozott, miniszteri biztosként a Tisza-Duna belvizszabályozó-társulatnál. Kiadta édesapja naplóját és levelezését, melyeket Marczali Henrik rendezett sajtó alá. 1903. január 2-án helyezték örök nyugalomra Titelen.

Az özvegy Leiningenné 1854-ben újra férjhez ment. Második férjétől, Bethlen Józseftől (Kolozsvár, 1824. január 12. – Budapest I. ker, 1896. június 30.) négy gyermeke született (István, Béla, Miklós, Anna).

1911-ben Törökbecsén állították fel a hős vértanú szobrát, melyet Radnai Béla készített.

1999-ben Niddatal-Ilbenstadtban, születési helyén, a kolostor/kastély belső falán a Németországi Magyar Szervezetek Szövetsége (Bund Ungarischer Organisationen in Deutschland e.V. - BUOD) kétnyelvű emléktáblát emelt a hős aradi vértanú emlékére.

Jegyzetek

Források
Magyar életrajzi lexikon
Naplói és Levelei (Budapest, 1900)
 
 Cikk a törökbecsei szoboravatásról, Vasárnapi Ujság, 1911. 39. szám
 Leiningen levelei és naplója, Vasárnapi Ujság, 1900. 40. szám 
 Leiningen-Westerburg Károly levele feleségének

További információk 

 Hermann Róbert: Az 1848-49-es forradalom és szabadságharc vértanúi – október 6.

Aradi vértanúk
Karoly Agost
1819-ben született személyek
1849-ben elhunyt személyek
Porcupine Tree

A Porcupine Tree egy brit progresszív rock együttes volt, amelyet Steven Wilson alapított az angliai, Hertfordshireben található Hemel Hempsteadben, 1987-ben. Az együttes stílusára a korai időkben még a pszichedelikus rock volt leginkább jellemző, később tértek át a progresszív hangzásra. Legújabb munkáik már a progresszív metál stílusába sorolandók.
2007-es albumuk, a Fear of a Blank Planet már széles körű elismertséget hozott az együttesnek. 2010 óta inaktív a zenekar.

Diszkográfia 

 1991: On the Sunday of Life	
 1993: Up the Downstair	
 1995: The Sky Moves Sideways	
 1996: Signify	
 1999: Stupid Dream	
 2000: Lightbulb Sun	
 2002: In Absentia	
 2005: Deadwing	
 2007: Fear of a Blank Planet	
 2009: The Incident
 2022: Closure / Continuation

Források

Allmusic Biography
Louder Sound
Laut.de Biographie

Külső hivatkozások 
 Hivatalos oldal

Jegyzetek 

Brit progresszívrock-együttesek
1987-ben alakult együttesek
On the Sunday of Life

Az On The Sunday Of Life a Porcupine Tree első albuma. Nagyrészt Steven Wilson korai számainak a gyűjteménye, melyek korábban csak két kazettán, Tarquin's Seaweed Farm és The Nostalgia Factory címek alatt terjedtek.

Dalok 
Music for the Head (2.42)
Jupiter Island (6.12)
Third Eye Surfer (2.50)
On the Sunday of Life… (2.07)
The Nostalgia Factory (7.28)
Space Transmission (2.59)
Message from a Self-Destructing Turnip (0.27)
Radioactive Toy (10.00)
Nine Cats (3.53)
Hymn (1.14)
Footprints (5.56)
Linton Samuel Dawson (3.04)
And the Swallows Dance Above the Sun (4.05)
Queen Quotes Crowley (3.48)
No Luck with Rabbits (0.46)
Begonia Seduction Scene (2.14)
This Long Silence (5.05)
It Will Rain for a Million Years (10.51)

Külső hivatkozások 
Dalszövegek 
 

Rockalbumok
Porcupine Tree-albumok
1991 nagylemezei
Schweidel József

Schweidel József (Joseph Schweidel, Zombor, 1796. május 18. – Arad, 1849. október 6.) honvéd vezérőrnagy, az aradi vértanúk egyike.

Életpályája 

A német polgári családból származó Schweidel József katonai pályafutását a császári seregben kezdte, a negyedik huszárezredben mint hadapród szolgált, később a kapitányságig vitte. Tanítója a híres Simonyi óbester volt. Harcolt a napóleoni háborúkban, ott volt többek között a párizsi csatánál is.

Az 1848-as forradalom kitörésekor hazavezette Bécsből az ezredét. Ezután Bács megyében a táblabírák közé iktatták. A katonai ranglétrán gyorsan emelkedett, először ezredessé nevezték ki, majd a schwechati csatában tanúsított bátorságáért az Országos Honvédelmi Bizottmány 1848. október 28-án tábornokká avatta. 1849. május 9-én Pest városparancsnoka lett. Világosnál tette le a fegyvert.

Az aradi haditörvényszék 1849. szeptember 26-án felségsértés bűntette miatt golyó általi halálra ítélte. A haditörvényszék vele kapcsolatban kegyelmi előterjesztéssel élt, amit azonban Haynau elutasított. 1849. október 6-án hajnalban kivégezték.
     
Neje Bilinska Domicella volt, aki Budapesten, 1888. március 23-án, 84 évesen halt meg. 1827-ben vette feleségül, s öt gyermekük született, köztük Schweidel Béla (1828–1916), aki szintén részt vett a szabadságharcban, később pedig őt is az aradi várbörtönben tartották fogva, azonban csak párszor találkoztak.

Fogságáról naplót vezetett felesége számára: „Egy fiatal minorita papot küldtek hozzám, aki igazán értelmes ember és érdemdús pap; megbízták, hogy holnap reggel jöjjön el hozzám, és lásson el a szentségekkel. Valóban ne adnának kegyelmet nekünk? Az utolsó pillanatig olyan reménykedve bizakodom, hogy nem is tudom magam átengedni a halál gondolatának. Zárom ezeket a sorokat, és remélem, hogy október 6-án örvendetesebb érzésekről számolhatok majd be. Ezt a három ív papírt, amelyen hűségesen megírtam aradi fogságomat, adják át feleségemnek, Domicának, ha bele nem pusztul bánatába.”

Emlékezete 
Szobra 1918-ig Zomborban a  Megyeháza előtti téren állt.

Vaján – mint valamennyi aradi vértanúról – utcát neveztek el róla.

Jegyzetek

Források
 
 Hamvay Ödön: Az aradi tizenhárom (Budapest, 1899)

További információk
 Hermann Róbert: Az 1848-49-es forradalom és szabadságharc vértanúi – október 6.
 Schweidel József: Aradi fogságom naplója, mek.oszk.hu

Aradi vértanúk
Zomboriak
1796-ban született személyek
1849-ben elhunyt személyek
Signify

A Signify az első Porcupine Tree album, melyet az együttes közös munkával készített. A korábbi lemezek valójában Steven Wilson munkái voltak, melyeket más együttesek tagjaival együtt készített.

Számok
Bornlivedie (1.41) 
Signify (3.26) 
The Sleep of No Dreaming (5.24) 
Pagan (1.34) 
Waiting – Phase One (4.24) 
Waiting – Phase Two (6.15) 
Sever (5.30) 
Idiot Prayer (7.37) 
Every Home is Wired (5.08) 
Intermediate Jesus (7.29) 
„Light Mass Prayers” (4.28) 
Dark Matter (8.57)

Külső hivatkozások 
 Dalszövegek 
 

Porcupine Tree-albumok
Rockalbumok
1996 nagylemezei
Stupid Dream

A Stupid Dream a Porcupine Tree együttes 1999-ben kiadott albuma.

Dalok
Even Less (7:11)
Piano Lessons (4:21)
Stupid Dream (0:21)
Pure Narcotic (5:02)
Slave Called Shiver (4:40)
Don't Hate Me (8:30)
This Is No Rehearsal (3:26)
Baby Dream In Cellophane (3:15)
Stranger By The Minute (4:30)
Smart Kid (5:22)
Tinto Brass (6:17)
Stop Swimming (6:52)

Források 
 Porcupine Tree: Stupid Dream Discogs 
 Porcupine Tree: Stupid Dream MusicBrainz

További információk 
Szövegek 
 

Rockalbumok
Porcupine Tree-albumok
1999 nagylemezei
Lightbulb Sun

A Lightbulb Sun a Porcupine Tree 2000-ben kiadott lemeze.

Dalok
Lightbulb Sun (5:33)
How Is Your Life Today? (2:48)
Four Chords That Made a Million (3:38)
Shesmovedon (5:15)
Last Chance to Evacuate Planet Earth Before It Is Recycled (4:50)
Rest Will Flow (3:36)
Hate Song (8:28)
Where We Would Be (4:14)
Russia on Ice (13:05)
Feel So Low (5:16)

Források 
 Porcupine Tree – Lightbulb Sun – 2000 Fémforgács, 2011. augusztus 15. 
 Porcupine Tree: Lightbulb Sun Discogs

További információk 
Az album dalszövegei 
 Porcupine Tree: Lightbulb Sun (2021, Digipack, CD) Discogs 

Porcupine Tree-albumok
Rockalbumok
2000 nagylemezei
In Absentia

Az In Absentia a Porcupine Tree hetedik stúdióalbuma, mely 2002. szeptember 22-én jelent meg, és hamarosan híres is lett. Ez a nagylemez áttörés volt az együttes számára, a dalok hangvétele progresszívebbre váltott. Ezen az albumon játszott először az új dobos, Gavin Harrison.

Valószínűleg a szövegeket többek között a nekrofil Dennis Nilsen történetei ihlették – legalábbis nagyon sok hasonlóság fedezhető fel. Mindenesetre az biztos, hogy az album egy őrült férfi érzéseit dolgozza fel.

Dalok
Blackest Eyes (4:23)
Trains (5:57)
Lips of Ashes (4:39)
The Sound of Muzak (4:59)
Gravity Eyelids (7:57)
Wedding Nails (6:34)
Prodigal (5:32)
.3 (5:26)
The Creator Has a Mastertape (5:21)
Heartattack in a Lay By (4:16)
Strip the Soul (7:22)
Collapse the Light into Earth (5:54)

Források 
 Porcupine Tree: In Absentia Discogs 
 Porcupine Tree: In Absentia Amazon 
 Porcupine Tree’s In Absentia: the 21st century masterpiece that changed the face of prog metal (Porcupine Tree’s In Absentia: a 21. századi remekmű, amely megváltoztatta a progmetál arculatát) loudersound.com, 2021. február 5.

További információk 
Dalszövegek 
 Vélemények az In Absentiáról a Baby Blue Pages oldalon 

 

Rockalbumok
Porcupine Tree-albumok
2002 nagylemezei
Deadwing

A Deadwing a Porcupine Tree nyolcadik nagylemeze, 2005. március 28-án jelent meg Európában, az Egyesült Államokban pedig április 26-án. Rövid időn belül az együttes legkeresettebb albuma lett. A lemez Steven Wilson rövidfilmjén alapszik. A lemez készítésekor Mikael Akerfeldt (Opeth) és Adrian Belew (King Crimson) is közreműködtek.

Az album dalai

Európai (eredeti) kiadás
Deadwing – 9:46
Shallow – 4:17
Lazarus – 4:18
Halo – 4:38
Arriving Somewhere But Not Here – 12:02
Mellotron Scratch – 6:57
Open Car – 3:46
The Start of Something Beautiful – 7:39
Glass Arm Shattering – 6:12

Amerikai kiadás
Deadwing – 9:46
Shallow – 4:17
Lazarus – 4:18
Halo – 4:38
Arriving Somewhere But Not Here – 12:02
Mellotron Scratch – 6:57
Open Car – 3:46
The Start of Something Beautiful – 7:39
Glass Arm Shattering – 11:12
Shesmovedon – 4:59

Közreműködő zenészek

Steven Wilson - ének, gitár, basszusgitár, billentyűs hangszerek
Richard Barbieri - billentyűs hangszerek
Colin Edwin - basszusgitár
Gavin Harrison - dob, Ütőhangszerek

Vendégzenészek

Mikael Åkerfeldt (Opeth) - gitár, ének
Adrian Belew (King Crimson) - gitár

Jegyzetek

További információk
Dalszövegek 
www.deadwing.com

Rockalbumok
Porcupine Tree-albumok
2005 nagylemezei
Koncepcióalbumok
Dália (keresztnév)

A Dália svéd eredetű női név, jelentése: dália (virág, mely nevét Andreas Dahl svéd botanikusról kapta). 


Gyakorisága
Az újszülötteknek adott nevek körében az 1990-es években szórványos volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Dália sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
október 25.

Híres Dáliák

Jegyzetek

Magyar keresztnevek (D)
Női keresztnevek (D)
Svéd eredetű magyar női keresztnevek
Dalibor (keresztnév)

A Dalibor szláv eredetű cseh, lengyel férfinév, elemeinek jelentése: távol+harc, mai értelmezés szerint: távol legyen a harc. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 július 25.

Híres Daliborok  

 Kozojedi Dalibor cseh lovag
 Dalibor Čutura szerb kézilabdázó
 Dalibor Jedlička cseh operaénekes (bariton)

Jegyzetek

Magyar keresztnevek (D)
Férfikeresztnevek (D)
Szláv eredetű magyar férfikeresztnevek
Dalida

A Dalida ismeretlen eredetű női keresztnév, mely Dalida énekesnő művésznevéből ered. 


Gyakorisága
Az újszülötteknek adott nevek körében az 1990-es években szórványos volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Dalida sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 31.,  július 21.

Híres Dalidák
 Dalida francia énekesnő
 Dér Dalida táncművész

Jegyzetek

Magyar keresztnevek (D)
Női keresztnevek (D)
Ismeretlen eredetű magyar női keresztnevek
Dalton (keresztnév)

A Dalton angol eredetű férfinév, jelentése: völgyben lakó.


Névnapok
 január 5.
 június 27.

Híres Daltonok

Magyar keresztnevek (D)
Damarisz

A Damarisz görög eredetű női név, jelentése bizonytalan, lehet antilop, gazella, vagy a néptől kért, kiesdett. 


Gyakorisága
Az újszülötteknek adott nevek körében az 1990-es években szórványos volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Damarisz sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
október 4.

Híres Damariszok

Jegyzetek

Magyar keresztnevek (D)
Női keresztnevek (D)
Görög eredetű magyar női keresztnevek
Damáz

A Damáz görög eredetű férfinév, a Damaszosz származéka, jelentése: szelídítő, legyőző. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 december 11.

Híres Damázok
 I. Damáz pápa
 II. Damáz pápa

Jegyzetek

Magyar keresztnevek (D)
Férfikeresztnevek (D)
Görög eredetű magyar férfikeresztnevek
Dante (keresztnév)

A Dante latin eredetű férfinév jelentése: kitartó, állhatatos.


Gyakorisága
Az 1990-es években nem volt anyakönyvezhető a 2000-es években nem szerepel a 100 leggyakoribb férfinév között.

Névnapok
február 11.

Híres Danték
 Dante Alighieri, az Isteni színjáték szerzője

Jegyzetek

További információk
 Az MTA Nyelvtudományi Intézete által anyakönyvi bejegyzésre alkalmasnak minősített utónevek jegyzéke

Magyar keresztnevek (D)
Férfikeresztnevek (D)
Dária

A Dária női név a Dárius női párja. 


Alakváltozatok
 Dára: a Dária vagy a Darina rövidülése. 
 Darina: szláv eredetű név, a jelentése ajándék, de lehet a Dária továbbképzése is. 
 Darinka: a Darina önállósult beceneve.
 Daria: a Dária ékezet nélküli változata.

Gyakorisága
Az 1990-es években a Dária, Dára, Darina szórványos, a Darinka, Daria igen ritka név volt, a 2000-es években nem szerepelnek a 100 leggyakoribb női név között.

Névnapok
Dária, Dára, Daria
 október 25. 
Darina, Darinka
 február 24., december 31.

Híres Dáriák, Dárák, Darinák, Darinkák, Dariák
Dadiani Dária grúz királyné (1738–1807), grúzul Daredzsán

 Darinkának hívták az Egy erkölcsös éjszaka című, Hunyady Sándor színdarabjából forgatott, Makk Károly által rendezett és 1978-ban bemutatott magyar filmdráma egyik női főszereplőjét, akit Tarján Györgyi formált meg, alakításával elnyerve abban az évben a legjobb női epizódalakítás díját.

Jegyzetek

Magyar keresztnevek (D)
Női keresztnevek (D)
Perzsa eredetű magyar női keresztnevek
Dárius

A Dárius I. Dárajavaus perzsa király latin nevéből származik. A király görög neve Dareiosz. Ennek jelentése: birtokos, birtokmegőrző, átvitt értelemben hatalmas. Női párja: Dária 


Rokon nevek 
 Dárió: a Dárius olasz alakváltozatából (Dario)
 Dáriusz: a Dárius alakváltozata

Gyakorisága
Az 1990-es években a Dárius, Dárió és a Dáriusz szórványos név volt, a 2000-es években nem szerepeltek a 100 leggyakoribb férfinév között.

Névnapok
Dárius, Dárió, Dáriusz
 október 25. 
 december 19.
Dáriusz
 október 19.

Híres Dáriusok, Dáriók, Dáriuszok
Darius Milhaud, zeneszerző
Darius Mihalczewski, ökölvívó

Jegyzetek

Magyar keresztnevek (D)
Férfikeresztnevek (D)
Perzsa eredetű magyar férfikeresztnevek

br:Dario
es:Darío
sv:Dareios
Dávid

A Dávid héber eredetű férfinév, jelentése bizonytalan, esetleg kedvelt, szeretett, ill. apai részről testvér, esetleg uralkodó, más vélemény szerint egyesítő. Istenszerető jelentése is elterjedt. Ez utóbbi főleg Dávid zsidó királyhoz köthető. 

Rokon nevek 
 Dakó: régi magyar személynév, valószínűleg a Dávid régi becéző formája. 
 Dókus: a Dávid és a Domokos régi magyar beceneve. 
 Dózsa: a Dávid régi magyar beceneve.

Gyakorisága 
A Dávid nevet Magyarországon a középkorban szinte egyáltalán nem használták, 1967-ben is csak 7-en kapták ezt a nevet, viszont az 1980-as években már a 22. leggyakoribb férfinév volt. 
Az 1980-as–1990-es években a Dávid igen gyakorivá vált, a Dakó, Dókus és Dózsa szórványos név volt, a 2000-es években a Dávid a 3-6. leggyakoribb férfinév volt, a többi nem szerepelt az első százban.

Névnapok 
Dávid, Dakó, Dókus, Dózsa
 március 1. 
 június 26. 
 december 29. 
 december 30.

Híres névviselők

Kitalált személyek 
 Copperfield Dávid, Charles Dickens regényhőse

Szólások, hiedelmek 
 a teleholdban Dávid király hegedül: népi hiedelem 
 Szent Dávid száradó kapcája: népi hiedelem, mely szerint a telehold foltjait hívják így 
 Elhegedülte azt már Szent Dávid: szólás egy olyan dologról, aminek a megvalósulásáról már lemondtak 
 Elhegedülték rajta Szent Dávid nótáját: mondják egy olyan emberre, akit nagyon elvertek 
 Szent Dávidné éneke: az egyházi énekkel szemben a világi dalokat hívták így, erre utal a Dávidné zsoltári és a Dávidné dudája kifejezés is, de így hívták a régi kollégiumi diákirodalomban a tréfás énekeket tartalmazó köteteket. 
 Két részt húzott, mint Dávid a nyúlból: mondták annak, aki valamiből nem egy, hanem két részt kapott 
 Hogy is szóljak Szent Dáviddal?: így szólnak rá arra, aki elkáromkodja magát

A népnyelvben 
 dávid a kékes színű, gömbölyű szemű szőlőfajta neve 
 dávidfüttynek hívják a Tolna vármegyei Döbröközben a felesleges és nevetséges erőlködést.

Jegyzetek 

Magyar keresztnevek (D)
Férfikeresztnevek (D)
Héber eredetű magyar férfikeresztnevek

br:David
cs:David
de:David (Vorname)
es:David (nombre)
gl:David (nome)
gv:Davy (ennym)
it:Davide (nome)
ka:დავითი (საკუთარი სახელი)
la:David
nl:David (voornaam)
nn:David
no:David
pl:Dawid (imię)
sl:David
sv:David
Dejte (keresztnév)

A Dejte szláv eredetű férfinév, régi személynév. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 április 20.

Híres Dejték

Jegyzetek

Magyar keresztnevek (D)
Férfikeresztnevek (D)
Szláv eredetű magyar férfikeresztnevek
Káin (keresztnév)

A Káin héber eredetű férfinév, jelentése: szerzemény, nyereség, tulajdon; alkotó, kovács, képmás.


Névnapok
 március 10.
 május 29.

Híres Káinok
Ádám és Éva első fia

Kapcsolódó szócikkek 
Ádám és Éva

Kain
Férfikeresztnevek (K)
Kán (keresztnév)

A Kán török eredetű régi magyar személynév, ami a kán méltóságnévből ered. Az ótörök qayan jelentése fejedelem, kagán. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 10. 
 május 29.

Híres Kánok

Jegyzetek

Magyar keresztnevek (K)
Férfikeresztnevek (K)
Latin eredetű magyar férfikeresztnevek
Délibáb (keresztnév)

A Délibáb magyar eredetű női név, 19. századi névalkotás a délibáb szóból. Eredetileg irodalmi alkotásokban szerepelt női névként, Tompa Mihály: Csörsz árka, Jókai Mór: Levente című műveiben és műmondákban. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 augusztus 25. 
 december 24.

Híres Délibábok

Jegyzetek

Magyar keresztnevek (D)
Női keresztnevek (D)
Magyar eredetű magyar női keresztnevek
Irodalmi névadási eredetű magyar női keresztnevek
Delila

A Delila héber eredetű női név (דְּלִילָה Delílá), jelentése: epedő, sóvárgó vagy lenyűgöző, pompás, vagy finom, gyenge. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 december 9.

Híres Delilák

 Delila bibliai alak

Jegyzetek

Magyar keresztnevek (D)
Női keresztnevek (D)
Héber eredetű magyar női keresztnevek
Demetria

A Demetria a Demeter, Dömötör nevek női párja.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 június 21.

Híres Demetriák
 Demetria Devonne Lovato - amerikai énekesnő, színésznő, dalszerző.
 Demetria Gene Guynes, azaz Demi Moore - amerikai színésznő

Jegyzetek

Magyar keresztnevek (D)
Női keresztnevek (D)
Görög eredetű magyar női keresztnevek
Denton (keresztnév)

A Denton angol eredetű férfinév, jelentése: völgyben lakó.


Névnapok
 szeptember 26.
 szeptember 27.
 április 8.

Híres Dentonok

Jegyzetek

További információk
 Az MTA Nyelvtudományi Intézete által anyakönyvi bejegyzésre alkalmasnak minősített utónevek jegyzéke

Magyar keresztnevek (D)
Férfikeresztnevek (D)
Ders

A Ders szláv eredetű régi magyar személynév. Pontosabb eredete és jelentése bizonytalan. 


Rokon nevek
 Derzs: a Ders alakváltozata.

Gyakorisága
Az 1990-es években a Ders és Derzs szórványos név, a 2000-es években nem szerepelnek a 100 leggyakoribb férfinév között.

Névnapok
 március 25. 
 december 14.

Híres Dersek, Derzsek

Jegyzetek

Magyar keresztnevek (D)
Férfikeresztnevek (D)
Szláv eredetű magyar férfikeresztnevek
Detre (egyértelműsítő lap)

Detre, keresztnév
Detre, település Szlovákia Varannói járásában
Dezdemóna

A Dezdemóna valószínűleg görög eredetű női név, jelentése: boldogtalan. Shakespeare Othello című drámája nyomán vált ismert névvé. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 június 18. 
 november 28.

Híres Dezdemónák

Jegyzetek

Magyar keresztnevek (D)
Női keresztnevek (D)
Görög eredetű magyar női keresztnevek
Dézi

A Dézi angol eredetű női név, jelentése: százszorszép, margaréta (a virág neve angolul: daisy). 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 május 23.

Híres Dézik

Jegyzetek

Magyar keresztnevek (D)
Női keresztnevek (D)
Angol eredetű magyar női keresztnevek
Diké (keresztnév)

A Diké női név az igazságszolgáltatás és az igazságosság görög istennőjének neve, jelentése vád, ítélet. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
ajánlott névnap:
 október 1.

Híres Dikék

Jegyzetek

Magyar keresztnevek (D)
Női keresztnevek (D)
Görög eredetű magyar női keresztnevek
Dina (keresztnév)

A Dina héber eredetű női név (דִּינָה Díná), jelentése: ítélet, per (esetleg bírónő). Egyúttal a germán nyelvekben a -dina, -tina, -dine, -tine végű nevek önállósult becézője.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 június 20.
 augusztus 12.

Jegyzetek

Magyar keresztnevek (D)
Női keresztnevek (D)
Héber eredetű magyar női keresztnevek
Dioméd

A Dioméd férfinév a görög Diomédészből ered, ami több mondai alak neve volt. Jelentése: Isten akarata szerint való. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 29. 
 augusztus 16. 
 szeptember 11.

Híres Diomédok

Jegyzetek

Magyar keresztnevek (D)
Férfikeresztnevek (D)
Görög eredetű magyar férfikeresztnevek
Donald (keresztnév)

A Donald kelta (közelebbről gael) eredetű, Írországból és Skóciából származó név. Jelentése: világ + hatalmas, uralkodó. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 9. 
 július 7.

Híres Donaldok
 Donald kacsa, képregény- és rajzfilmfigura
 Donald Houston, walesi színész
 Donald Knuth matematikus
 Donald Rumsfeld, az Amerikai Egyesült Államok védelmi minisztere
 Donald Sutherland, kanadai színész
 Donald Trump amerikai üzletember, az Amerikai Egyesült Államok volt elnöke
 Donald Tusk, lengyel politikus

Skót királyok
 I. Donald
 II. Donald

Jegyzetek

Magyar keresztnevek (D)
Férfikeresztnevek (D)
Kelta eredetű magyar férfikeresztnevek
Dorián

A Dorián görög eredetű latin névből származik, jelentése dór férfi. 


Gyakorisága
Az 1990-es években igen ritka név, a 2000-es években nem szerepel a 100 leggyakoribb férfinév között, kivéve 2009-et, amikor a 85. legnépszerűbb férfinév volt.

Névnapok
 január 22. 
 szeptember 19.

Híres Doriánok
 Dorian Gray, Oscar Wilde Dorian Gray arcképe című regényének főhőse.
 Dorian Yates (1962–) angol profi testépítő, a modern testépítés kiemelkedő alakja. 1992 és 1997 között hat egymást követő alkalommal nyerte el a Mr. Olympia címet.

Jegyzetek

Magyar keresztnevek (D)
Férfikeresztnevek (D)
Görög eredetű magyar férfikeresztnevek
Dormán

A Dormán  név eredete: Besenyő eredetű régi magyar név. Pontos jelentése nem ismert, de az bizonyos, hogy a (meg)áll jelentésű ótörök szó rejlik benne. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 22. 
 november 30.

Híres Dormánok

Jegyzetek

Magyar keresztnevek (D)
Férfikeresztnevek (D)
Török eredetű magyar férfikeresztnevek
Dukász

A Dukász görög eredetű férfinév, jelentése: vezér, vezető. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 19.

Híres Dukászok

Jegyzetek

Magyar keresztnevek (D)
Férfikeresztnevek (D)
Görög eredetű magyar férfikeresztnevek
Dulcinea

A Dulcinea spanyol eredetű női név, a dulcia szóból való, jelentése: édes. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 május 13. 
 augusztus 11.

Híres Dulcineák
Dulcinea, kitalált személy Cervantes Don Quijote című regényében

Jegyzetek

Magyar keresztnevek (D)
Női keresztnevek (D)
Spanyol eredetű magyar női keresztnevek
Dusánka

A Dusánka szláv eredetű női név, a Dusán női párja. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 március 26. 
 április 9. 
 szeptember 7.

Híres Dusánkák

Jegyzetek

Magyar keresztnevek (D)
Női keresztnevek (D)
Szláv eredetű magyar női keresztnevek
Dzsesszika

A Dzsesszika (Jessica)  a héber eredetű Jiszká névből származó angol név átvétele. Jelentése Isten rátekint. A név angol formája Shakespeare A velencei kalmár c. művéből vált ismertté.

Rokon nevek
 Jeszénia: a Dzsesszika alakváltozata.

Névnapok
 július 17.

Gyakorisága
Az 1990-es években igen ritka név, a 2000-es években nem szerepel a 100 leggyakoribb női név között.

Híres Dzsesszikák
 Jessica Alba amerikai színésznő 
 Jessica Biel amerikai színésznő
 Jessica Lange amerikai színésznő
 Jessica Moore ausztrál teniszezőnő
 Jessica Napier ausztrál színésznő
 Jessica Simpson amerikai énekesnő
 Jessica Watson ausztrál vitorláshajós

Jegyzetek

Magyar keresztnevek (Dzs)
Női keresztnevek (D)
Héber eredetű magyar női keresztnevek
Angol eredetű magyar női keresztnevek
Török Ignác

Nemescsói Török Ignác (Gödöllő, 1795. június 23. – Arad, 1849. október 6.) honvéd vezérőrnagy, hadimérnök, az aradi vértanúk egyike.

Élete 
Kisbirtokos magyar nemesi családból származott. Apja nemescsói Török Ignác, uradalmi kasznár a gróf Grassalkovich családnál Gödöllőn, anyja Korher Franciska volt. Középiskolai tanulmányait Gödöllőn kezdte (I. és II. osztály), majd a Királyi Katholikus Egyetemi Főgimnáziumban folytatta (III. és IV. osztály). Végül 1809-től 1811-ig a gyöngyösi gimnázium tanulója volt (V. és VI. osztály). A bécsi hadmérnöki akadémián végzett, a császári hadsereg kötelékébe hadnagyként lépett (1816). 1839-ben a nemesi testőrséghez került, ahol erődítéselméletet oktatott. Tanította többek között Görgei Artúrt és Klapka Györgyöt is. A forradalom előtt előbb Lembergben, majd alezredesi rendfokozatban Zágrábban szolgált.

A szabadságharc alatt 
1848 októberében a komáromi várban szolgált, ekkor a vár teljes állománya csatlakozott a honvédekhez. 1848-1849 telén Komáromban a vár erősítését, kiépítését szervezte meg. Windisch-Grätz sikerei után Komárom parancsnokát, Majthényit, aki a vár átadására készült, a vár tisztjei lemondásra kényszerítették, és a parancsnokságot a legidősebb tisztre, Török Ignácra ruházták. A döntést a kormány megerősítette, és január 28-án tábornokká nevezték ki. 1849 áprilisában posztjáról Lenkey János váltotta le.

A kormány utasítására a júniusban a felszabadított Budára rendelték, hogy a Hentzi által épített budai erősítések lerombolását vezesse, majd Szegedre, hogy a Tisza jobb partján sáncokat emeljen.

Arad 
Török Ignác a hadbíróság előtt magyarságával igazolta a tettét – „Lelkiismeretem felment engem”. A hadbíróság akasztásra ítélte, hatodikként (a kötél által kivégzettek között másodikként) végezték ki.

1932-ben találták meg maradványait, az aradi emlékoszlop kriptájában nyugszik.

Emlékezete 

Török Ignác emlékére először 1935-ben állítottak szobrot Gödöllőn. A másodikat 1949-ben avatták fel. A harmadik 1995 óta látható a városban. Nevét viseli egy utca Vaján, Gödöllőn, Kerepesen, Szentendrén, Győrött, Gyöngyösön és Pilisen is. Szintén Gödöllőn található a róla elnevezett, 1955-ben alapított gimnázium. Nevét sokáig Nagyváradon is utca viselte.

Emlékét őrzi Pozsgai Zsolt 2021-es Magyar Golgota című filmje, amelyet kivégzésének 172. évfordulóján mutattak be a köztelevízióban.

Jegyzetek

Források 
 Magyar életrajzi lexikon
 
 
 A gyöngyösi Berze Nagy János Gimnázium jubileumi emlékkönyve. 1634–1984. (Szerk. biz. Márta Ferenc, Fülöp Lajos stb. Kiad. a Gimn. Igazg.) Gyöngyös, 1984

További információk 
 Hermann Róbert: Az 1848-49-es forradalom és szabadságharc vértanúi – október 6.

Aradi vértanúk
Komárom várparancsnokai
Gödöllőiek
1795-ben született személyek
1849-ben elhunyt személyek
Az Egyetemi Katolikus Gimnázium diákjai
Pacifizmus

A pacifizmus a háború, a militarizmus (beleértve a sorkatonaságot és a kötelező katonai szolgálatot) vagy az erőszak ellenzése. A pacifizmus szót Émile Arnaud francia békeaktivista alkotta meg, és más békeaktivistákkal együtt az 1901-ben Glasgowban tartott tizedik egyetemes békekongresszuson fogadták el. A kapcsolódó kifejezés az ahimsa (nem ártani), amely az indiai vallások, például a hinduizmus, a buddhizmus és a dzsainizmus egyik alapvető filozófiája.

A pacifizmus tartalma 
A pacifizmus a nézetek széles skáláját öleli fel, beleértve azt a meggyőződést, hogy a nemzetközi vitákat békésen is meg lehet és meg kell oldani, a katonai és háborús intézmények eltörlésére való felhívást, a társadalom kormányzati erőszakkal való szervezésének ellenzését (anarchista vagy libertárius pacifizmus), a politikai, gazdasági vagy társadalmi célok elérése érdekében alkalmazott fizikai erőszak elutasítását, az erő eltörlését, és az erőszak ellenzését minden körülmények között, még az ön- és mások védelmében is. Teichman meggyőződését Brian Orend így foglalta össze: "... A pacifista elutasítja a háborút, és úgy véli, hogy nincsenek olyan erkölcsi okok, amelyek igazolhatják a háborúhoz való folyamodást. A háború a pacifista számára mindig rossz". Bizonyos értelemben ez a filozófia azon az elképzelésen alapul, hogy a cél nem szentesíti az eszközt." A pacifista szó békülékenységet jelent.

Híres pacifisták 
 Csontváry Kosztka Tivadar, festőművész
 Albert Einstein
 Mahátma Gandhi
 Helen Keller, pacifista (1880–1968)
 Martin Luther King, polgárjogi aktivista (1929–1968) 
 Alfred Nobel
 Carl von Ossietzky, újságíró
 Pablo Picasso
 Bertrand Russell
 Albert Schweitzer
 Bertha von Suttner
 Teréz anya
 Lev Tolsztoj
 Richard Wagner
 Ludoviko Lazaro Zamenhof
 Mary Dennett, amerikai szüfrazsett (1872–1947)
 Emmeline Pethick-Lawrence, angol szüfrazsett (1867–1954)
 Eugénie Niboyet, francia író, újságíró, feminista (1796–1883)

Kötelező katonai szolgálat lelkiismereti okból történő megtagadása az Európai Unióban 
Az Amszterdami Szerződéshez csatolt 11. jegyzőkönyvön kívül a nizzai csúcstalálkozón 2000. december 7-én elfogadott Alapjogi Charta 10. cikkének (2) bekezdése is foglalkozik a pacifizmussal:

Jegyzetek

Források
 http://lexikon.katolikus.hu/B/b%C3%A9kemozgalom.html

További információk 
 Meszerics Tamás; A hónap üzenete (1998. január)
 Hadkötelezettséget Ellenzők Ligája – HEL - csak részben

Kapcsolódó szócikkek 

 Alba Kör
 Hadkötelezettséget Ellenzők Ligája
 Humanizmus

Háborúk
Pálvölgy

A Pálvölgy (egybeírva) Budapest II. kerületének városrésze.

Leírása 
A Szépvölgyi-árok hosszan elnyúló völgyében fekszik a Szemlő-hegy és a Ferenc-hegy, valamint a Mátyás-hegy között. Zöldmál fölé a Látó-hegy keleti lejtőjére is felkúszott.
A nevét arról a völgyről kapta, amelyikben épült (Pál-völgy). A völgy a nevét az egykori pálos kolostorról kapta. 1847-ben lett hivatalosan elnevezve a Pál-völgy Buda város tanácsa által, korábbi német neve lefordításával. A völgy felső részét Szép-völgynek nevezik. A Pál-völgyben felső eocén nummuliteszes mészkő a jellemző, amely jól karsztosodik. A városrész barlangjai közül a leghíresebb a Pál-völgyi-barlang.

Határai

A Szépvölgyi út a Glück Frigyes úttól – Csatárka út – Zöldkert út – Szalamadra utca – Verecke út – Verecke lépcső – Glück Frigyes út a Szépvölgyi útig.

Jegyzetek

Források
 
 Pápa Miklós – Dénes György: Budai-hegység útikalauz. Sport, Budapest, 1982. 252. oldal 

Budapest II. kerülete
Budapest városrészei